b'\n_START_ARTICLE_\nReplica\n_START_SECTION_\nJuonesta\n_START_PARAGRAPH_\nKirjasarjan p\xc3\xa4\xc3\xa4henkil\xc3\xb6 on Amy Candler-niminen tytt\xc3\xb6. Amylla on pieni salaisuus: h\xc3\xa4n on seitsem\xc3\xa4s projekti Kuunsirpiss\xc3\xa4 luoduista fyysisesti ja henkisesti normaalin yl\xc3\xa4puolella olevasta klooneista, joita on kaiken kaikkiaan kolmetoista. Kolmastoista klooni ei ole kuitenkaan t\xc3\xa4ydellinen. Kirjasarjassa tutustutaan my\xc3\xb6s Amyn yst\xc3\xa4viin, Tashaan ja h\xc3\xa4nen veljeens\xc3\xa4 Ericiin sek\xc3\xa4 Chrisiin, ei-yst\xc3\xa4viin sek\xc3\xa4 t\xc3\xa4ydellisiin kloonisiskoihin. Kirjasarjassa on my\xc3\xb6s henkil\xc3\xb6 jota Amy pit\xc3\xa4\xc3\xa4 ensimm\xc3\xa4isen kirjan loppuun asti biologisena \xc3\xa4itin\xc3\xa4\xc3\xa4n olettaen is\xc3\xa4ns\xc3\xa4 kuolleen kolarissa kuten Amyn \xc3\xa4iti, Nancy on kertonut. Projekti kuunsirppi\xc3\xa4 johtanut tri.Jaleski kuoli sarjan toisessa kirjassa. Ensimm\xc3\xa4isen kirjan lopussa Amy saa tiet\xc3\xa4\xc3\xa4 olevansa klooni. Lis\xc3\xa4ksi on tietysti miespuoliset kloonit, jotka ovat kuin Amyja mutta poikia. Kaikkien poikakloonien nimi on Andy ja tytt\xc3\xb6kloonien Amy. Andy nro 5 alias Andy Denker putkahtelee Amyn el\xc3\xa4m\xc3\xa4\xc3\xa4n aika ajoin. Leirill\xc3\xa4, Pariisissa sek\xc3\xa4 my\xc3\xb6s Losissa, puhumattakaan tietokonepelist\xc3\xa4! Amyn uusi yst\xc3\xa4v\xc3\xa4 Chris on my\xc3\xb6s klooni, mutta h\xc3\xa4nell\xc3\xa4 ei ole erikoiskykyj\xc3\xa4 vaan, h\xc3\xa4nen ruumiinosat on tarkoitettu vaihtaa jos alkuper\xc3\xa4isen ruumiin osat ovat heikentyneet. Replica-kirjasarja on eritt\xc3\xa4in j\xc3\xa4nnitt\xc3\xa4v\xc3\xa4, sill\xc3\xa4 l\xc3\xa4hes kaikissa kirjoissa Amyja jahtaa j\xc3\xa4rjest\xc3\xb6, jonka p\xc3\xa4\xc3\xa4m\xc3\xa4\xc3\xa4r\xc3\xa4 on luoda maailmaan uusi hallitsijarotu. My\xc3\xb6s herra Devon putkahtelee h\xc3\xa4nen el\xc3\xa4m\xc3\xa4\xc3\xa4ns\xc3\xa4, aina kun j\xc3\xa4rjest\xc3\xb6 on Amyn ja muiden kloonien kannoilla.\n_START_SECTION_\nAmy, numero seitsem\xc3\xa4n\n_START_PARAGRAPH_\nAmy osaa yht\xc3\xa4kki\xc3\xa4 tehd\xc3\xa4 melkein kaiken paremmin kuin muut. H\xc3\xa4n n\xc3\xa4kee ja kuulee erityisen hyvin, osaa tehd\xc3\xa4 kolminkertaisia takaperinvoltteja voimistelussa, tiet\xc3\xa4\xc3\xa4 vastaukset opettajan kaikkiin kysymyksiin vain vilkaisemalla teht\xc3\xa4v\xc3\xa4\xc3\xa4. Miksi Amya valokuvataan? Miksi h\xc3\xa4n saa outoja viestej\xc3\xa4, jossa h\xc3\xa4nt\xc3\xa4 kehotetaan salaamaan voimansa, ettei niit\xc3\xa4 huomattaisi? Mit\xc3\xa4 kummallista on h\xc3\xa4nen menneisyydess\xc3\xa4\xc3\xa4n? Ja lis\xc3\xa4ksi Amy n\xc3\xa4kee l\xc3\xa4hestulkoon joka y\xc3\xb6 unta, jossa h\xc3\xa4n on lasisessa keskoskaapissa tulen ymp\xc3\xa4r\xc3\xb6im\xc3\xa4n\xc3\xa4. Liittyyk\xc3\xb6 kaikki t\xc3\xa4m\xc3\xa4 yhteen? Onko Amy jotenkin poikkeava? Ent\xc3\xa4 miksi Nancy ei halua puhua edesmenneest\xc3\xa4 miehest\xc3\xa4\xc3\xa4n, Amyn is\xc3\xa4st\xc3\xa4?\n_START_SECTION_\nAmyn takaa-ajo\n_START_PARAGRAPH_\nAmy taas v\xc3\xa4itt\xc3\xa4\xc3\xa4 parhaalle yst\xc3\xa4v\xc3\xa4lleen Tashalle, ett\xc3\xa4 on j\xc3\xa4lleen \xe2\x80\x9dv\xc3\xa4synyt\xe2\x80\x9d. Amy inhoaa sit\xc3\xa4, ettei voi kertoa totuutta edes Tashalle. Toisin kuin h\xc3\xa4nen \xe2\x80\x9d\xc3\xa4itins\xc3\xa4\xe2\x80\x9d poikayst\xc3\xa4v\xc3\xa4lle. Vihdoin h\xc3\xa4n p\xc3\xa4\xc3\xa4see tapaamaan tri.Jaleskin, projekti kuunsirppi\xc3\xa4 johtaneen professorin. Amy halusi tiet\xc3\xa4\xc3\xa4 viel\xc3\xa4 ensikerrankin j\xc3\xa4lkeen lis\xc3\xa4\xc3\xa4 itsest\xc3\xa4\xc3\xa4n ja menee h\xc3\xa4nen luokseen uudelleen. Mutta matkalla tapahtuu jotain kauheaa\xe2\x80\xa6\n_START_SECTION_\nToinen Amy\n_START_PARAGRAPH_\nAmyn kouluun tullaan filmaamaan elokuvaa nimelt\xc3\xa4 \xe2\x80\x9dPainajainen Koulussa\xe2\x80\x9d. Amy huomaa eritt\xc3\xa4in tutun n\xc3\xa4k\xc3\xb6isen henkil\xc3\xb6n,  Aimee Evansin, Amyn sisaren. Amyll\xc3\xa4 on vain yksi pulma, Aimeen persoonallisuus on aivan erilainen kuin Amyll\xc3\xa4. Toiseksi Aimee ei tied\xc3\xa4 mit\xc3\xa4\xc3\xa4n h\xc3\xa4nen alkuper\xc3\xa4st\xc3\xa4\xc3\xa4n ja Amy joutuu selitt\xc3\xa4m\xc3\xa4\xc3\xa4n. Se vain ei tule olemaan helppoa.\n_START_SECTION_\nT\xc3\xa4ydelliset tyt\xc3\xb6t\n_START_PARAGRAPH_\nAmy kuulee koulussa, ett\xc3\xa4 h\xc3\xa4n p\xc3\xa4\xc3\xa4see New Yorkiin kansainv\xc3\xa4liseen kirjoituskilpailuun. Nancyn t\xc3\xa4ytyy kuitenkin l\xc3\xa4hte\xc3\xa4 ulkomaille viikoksi. H\xc3\xa4n k\xc3\xa4skee Amyn Morganien luoksi siksi aikaa. Morganit harkitsevat New Yorkiin l\xc3\xa4htemist\xc3\xa4. Loppujen lopuksi he l\xc3\xa4htev\xc3\xa4t ja Amy p\xc3\xa4\xc3\xa4see heid\xc3\xa4n mukaansa. Ensimm\xc3\xa4isen\xc3\xa4 iltana pidet\xc3\xa4\xc3\xa4n juhlaillallinen, johon osallistuu kaikki osanottajat ja heid\xc3\xa4n perheens\xc3\xa4 ja yst\xc3\xa4v\xc3\xa4ns\xc3\xa4. Amy sy\xc3\xb6 Ericin ja Tashan kanssa, kun h\xc3\xa4n nousee seisomaan ja kaatuu lattialle._NEWLINE_Osoittautuu, ett\xc3\xa4 tytt\xc3\xb6 on py\xc3\xb6rtynyt. Tasha ja Eric ovat sit\xc3\xa4 mielt\xc3\xa4, ett\xc3\xa4 Amy on myrkytetty, koska h\xc3\xa4n ei ole ikin\xc3\xa4 ollut kipe\xc3\xa4n\xc3\xa4 tai sairaalassa. Kukaan ei usko kaksikkoa ja he alkavat ottaan itse asiasta selv\xc3\xa4\xc3\xa4. Ket\xc3\xa4\xc3\xa4n ei p\xc3\xa4\xc3\xa4stet\xc3\xa4 Amyn luokse, mutta Tasha ja Eric yritt\xc3\xa4v\xc3\xa4t kaikkia mahdollisia keinoja._NEWLINE_Tajunnan rajamailla h\xc3\xa4ilyess\xc3\xa4\xc3\xa4n Amy n\xc3\xa4kee unta, jossa kahdeksan Amya on vangittu ja heit\xc3\xa4 tutkitaan. Amy itse yritt\xc3\xa4\xc3\xa4 kaikin mahdollisin keinoin p\xc3\xa4\xc3\xa4st\xc3\xa4 pakoon ja lopulta h\xc3\xa4n vihdoin ja viimein onnistuu hypp\xc3\xa4\xc3\xa4m\xc3\xa4\xc3\xa4n ikkunasta._NEWLINE_T\xc3\xa4ll\xc3\xa4 aikaa Eric ja Tasha saavat selville, mill\xc3\xa4 Amy on huumattu ja h\xc3\xa4nelle annetaan vastal\xc3\xa4\xc3\xa4kett\xc3\xa4. Tytt\xc3\xb6 pelastuu, mutta kirjoituskilpailu menee ohi suun.\n_START_SECTION_\nSalaseura\n_START_PARAGRAPH_\nAmyn el\xc3\xa4m\xc3\xa4ss\xc3\xa4 tapahtuu outoja; Michelle Michie palaa takaisin Amyn kouluun vietetty\xc3\xa4\xc3\xa4n kuusi kuukautta autokolarin aiheuttamassa koomassa. T\xc3\xa4m\xc3\xa4n tyt\xc3\xb6n paluun lis\xc3\xa4ksi my\xc3\xb6s muita outoja asioita tulee tapahtumaan. Amyn ranskanopettajan testipaperit katoavat kuin ilmaan ja opettajan p\xc3\xa4\xc3\xa4h\xc3\xa4n putoaa lamppu, juuri kun olisi ollut aika jakaa koepaperit. oudot asiat seuraavat toistaan ja jostakin kumman syyst\xc3\xa4 Michelle on aina paikalla kun tapahtuu. Kolme oppilasta katoaa ja yksi heist\xc3\xa4 on Jeanine Bryant, Amyn kilpasisko. T\xc3\xa4ll\xc3\xa4 kertaa Amy voi huokaista helpotuksesta; h\xc3\xa4n ei ole sattumusten kohteena. Eih\xc3\xa4n???\n_START_SECTION_\nKohtaaminen\n_START_PARAGRAPH_\nAmy l\xc3\xa4htee yst\xc3\xa4vineen Wildreness Adventuren j\xc3\xa4rjest\xc3\xa4m\xc3\xa4lle er\xc3\xa4retkelle. Jo kolmantena p\xc3\xa4iv\xc3\xa4n\xc3\xa4 tapahtuu tapaturma. Mutta \xc3\xa4kki\xc3\xa4 Amy ei olekaan varma,  oliko se sittenk\xc3\xa4\xc3\xa4n vahinko? Amy ihmettelee, miksi Eric k\xc3\xa4ytt\xc3\xa4ytyy niin lapsellisesti. Kuka my\xc3\xb6s on Andy joka on t\xc3\xa4sm\xc3\xa4lleen yht\xc3\xa4 t\xc3\xa4ydellinen kaikessa kuin t\xc3\xa4ydelliset geenit omaava Amy. kaikki k\xc3\xa4y hyvin mutkikkaaksi ja pian koko leirikunta on vaarassa...\n_START_SECTION_\nLapsinero\n_START_PARAGRAPH_\nAmyn poikayst\xc3\xa4v\xc3\xa4n Ericin luokalle tulee uusi oppilas toimittajien saattelemana. Kahdeksan vuotias Adrian. Mutta mit\xc3\xa4 t\xc3\xa4m\xc3\xa4 pieni heiver\xc3\xb6inen poika tekee kirjaston paloportailla ja mit\xc3\xa4 h\xc3\xa4nelle tehd\xc3\xa4\xc3\xa4n Superlahjakkaiden lasten klinikalla? T\xc3\xa4st\xc3\xa4 Amy ottaa selkoa ja p\xc3\xa4\xc3\xa4tyykin vaaraan.\n_START_SECTION_\nAmyn \xc3\xa4iti\n_START_PARAGRAPH_\nAmyll\xc3\xa4 menee hermo \xc3\xa4itiins\xc3\xa4 ja toivoo ett\xc3\xa4 h\xc3\xa4nell\xc3\xa4 olisi joku toinen huoltaja. Amyn toive toteutuu, kun Camilla Jaleski niminen nainen seuraa h\xc3\xa4nt\xc3\xa4. Seurattuaan tarpeeksi Camilla v\xc3\xa4itt\xc3\xa4\xc3\xa4 olevansa Amyn \xc3\xa4iti! Amy menee aivan sekaisin. Onko mahdollista, ett\xc3\xa4 pillerit olisivat tehneet Amyst\xc3\xa4 erilaisen. Onko Amy Nancy Candlerin huostaan ottama kloonitytt\xc3\xb6 vai jonkun aivan ventovieraan ihmisen tyt\xc3\xa4r?\n_START_SECTION_\nKuume\n_START_PARAGRAPH_\nAmyn koulun l\xc3\xa4helle rakennetaan nuorisoklubi. Amy saa my\xc3\xb6s rei\xc3\xa4t korviinsa. Ensimm\xc3\xa4isen kerran ollessaan nuorisoklubilla Amy py\xc3\xb6rtyy ja joutuu koomaan. Amyn poikayst\xc3\xa4v\xc3\xa4 Eric vajoaa alas ja kutsuu koomaekspertin tutkituttamaan Amyn. Tasha ei salli sit\xc3\xa4 vaan tulee Amyn paikalle. Mist\xc3\xa4 Amyn kooma johtuu, rei\xe2\x80\x99ist\xc3\xa4 vai nuorisoklubista?\n_START_SECTION_\nSyytetty\n_START_PARAGRAPH_\nAmyn salaisuus on paljastunut! Amyn pahin kilpasisko Jeanine Bryant on saanut selville Amyn alkuper\xc3\xa4n ja kirist\xc3\xa4\xc3\xa4 nyt Amya tekem\xc3\xa4\xc3\xa4n kuten haluaa, tai muuten h\xc3\xa4n kertoisi kaikille skandaalilehdille Amyn alkuper\xc3\xa4st\xc3\xa4. T\xc3\xa4h\xc3\xa4n Amy ei suostu ja yritt\xc3\xa4\xc3\xa4 puhua j\xc3\xa4rke\xc3\xa4 itsep\xc3\xa4iselle tyt\xc3\xb6lle,  mutta ei onnistu ja juoksee vessaan itkem\xc3\xa4\xc3\xa4n ja miettim\xc3\xa4\xc3\xa4n mit\xc3\xa4 tehd\xc3\xa4. Sill\xc3\xa4 v\xc3\xa4lin joku ty\xc3\xb6nt\xc3\xa4\xc3\xa4 Jeaninen alas portaista ja h\xc3\xa4n joutuu koomaan. Amya syytet\xc3\xa4\xc3\xa4n asiasta, vaikka h\xc3\xa4n onkin viaton. Amy selvitt\xc3\xa4\xc3\xa4, kuka ty\xc3\xb6nsi tyt\xc3\xb6n alas portaista\xe2\x80\xa6\n_START_SECTION_\nKolmastoista Amy\n_START_PARAGRAPH_\nAmy menee yst\xc3\xa4viens\xc3\xa4 kanssa tivoliin. Siell\xc3\xa4 Tasha haluaa, ett\xc3\xa4 Amy menee h\xc3\xa4nen kanssaan ennustajaeukolle. Ennustajaeukko antaa Amylle arvoituksen: \xe2\x80\x9dtapaat aikojen takaa muukalaisen, jonka n\xc3\xa4hty\xc3\xa4si tied\xc3\xa4t kuka t\xc3\xa4m\xc3\xa4 on\xe2\x80\x9d. Amy ep\xc3\xa4ili, ett\xc3\xa4 ennustajaeukko tarkoitti jotain komeaa muukalaista, mutta saakin pian arvoituksen ratkaistua: toinen Amy! Amy selvitt\xc3\xa4\xc3\xa4 t\xc3\xa4m\xc3\xa4n henkil\xc3\xb6llisyyden. Amyn \xc3\xa4iti kertoo t\xc3\xa4m\xc3\xa4n olevan taidoton 13. Kolmastoista? eik\xc3\xb6 Amyja ollutkaan 12. Pian kaikki muuttuu mutkikkaaksi ja molemmat ovat pahassa pulassa\xe2\x80\xa6\n_START_SECTION_\nAmy Pariisissa\n_START_PARAGRAPH_\nAmyn \xc3\xa4iti Nancy joutuu menem\xc3\xa4\xc3\xa4n ty\xc3\xb6matkalle. Eik\xc3\xa4 matkan kohde olekaan mik\xc3\xa4 tahansa paikka vaan Pariisi, valojen kaupunki. Nancy ei voisi ottaa Amy\xc3\xa4 mukaan, vaan pyyt\xc3\xa4isi naapuriaan ja l\xc3\xa4heist\xc3\xa4 yst\xc3\xa4v\xc3\xa4\xc3\xa4ns\xc3\xa4 Monicaa amylle lapsenvahdiksi. Amy saa hankittua itselleen ja Monicalle liput. Pariisissa Amy tapaa tutun, liiankin tutun henkil\xc3\xb6n. Annie Perraultin, yhden kolmestatoista Amysta. Amy tapaa my\xc3\xb6s klooniveljens\xc3\xa4 Andyn ,mutta miksi t\xc3\xa4m\xc3\xa4 on kuin ei tuntisikaan h\xc3\xa4nt\xc3\xa4? Retki vie niin korkealle Eiffel-tornin huipulle, kuin maanalaisiin katakombeihinkin.\n_START_SECTION_\nSijainen\n_START_PARAGRAPH_\nAmyn suosikkiopettaja ms.Weller on kadonnut ja sijaiseksi tullut opettaja ms.Heartshorn. T\xc3\xa4m\xc3\xa4 on kauhean ilke\xc3\xa4 Amylle. Mit\xc3\xa4 Amyn luokkakuva teki h\xc3\xa4nen laukussaan? Mit\xc3\xa4 tarkoitti Andyn faksaama kuva syd\xc3\xa4mest\xc3\xa4, jonka keskell\xc3\xa4 on  nuoli? Oliko se varoitus ms.Heartshornista? Onko h\xc3\xa4n hyv\xc3\xa4 vai paha?\n_START_SECTION_\nAlku\n_START_PARAGRAPH_\nAmyn luokka saa rahastoonsa suuren lis\xc3\xa4yksen ja he l\xc3\xa4htev\xc3\xa4t rahoilla luokkaretkelle Washingtoniin. Amylle ja Nancylle t\xc3\xa4m\xc3\xa4 ei ole pelkk\xc3\xa4 luokkaretki, sill\xc3\xa4 projekti Kuunsirppi toteutettiin juuri siell\xc3\xa4, Washingtonissa. Kirjassa kerrotaan my\xc3\xb6s tapahtumia projektin luomisajoista. Kirjassa selvi\xc3\xa4\xc3\xa4 my\xc3\xb6s Neilin, Nancyn hyvin sairaan veljen surullinen kohtalo. Mink\xc3\xa4 petoksen Nancyn yst\xc3\xa4v\xc3\xa4, Calvin on tehnyt?\n_START_SECTION_\nMallioppilaat\n_START_PARAGRAPH_\nParksiden oppilaat alkavat k\xc3\xa4ytt\xc3\xa4yty\xc3\xa4 kummasti: meteli luokkahuoneessa on poissa, kukaan ei lunttaa kokeessa, oppilaat muistavat l\xc3\xa4ksyt. Kaikki ovat t\xc3\xa4ydellisi\xc3\xa4, liian t\xc3\xa4ydellisi\xc3\xa4. He eiv\xc3\xa4t tee mit\xc3\xa4\xc3\xa4n muuta paitsi katsovat \xc3\xa4ll\xc3\xb6tt\xc3\xa4v\xc3\xa4\xc3\xa4 teinisaippuaoopperaa ja imeskelev\xc3\xa4t inhottavan makuisia suklaakuulia. Mik\xc3\xa4 ihme kaikkia vaivaa? Sen Amy aikoo selvitt\xc3\xa4\xc3\xa4!\n_START_SECTION_\nPaljon onnea, Amy\n_START_PARAGRAPH_\nAmyn her\xc3\xa4tess\xc3\xa4 syntym\xc3\xa4p\xc3\xa4iv\xc3\xa4ns\xc3\xa4 aamuna, kaikki tuntuu oudolta. Sitten h\xc3\xa4n huomaa olevansa 22-vuotias nainen. H\xc3\xa4net vied\xc3\xa4\xc3\xa4n sairaalaan tutkittavaksi mutta h\xc3\xa4n tylsistyy. Amy p\xc3\xa4\xc3\xa4tt\xc3\xa4\xc3\xa4 karata sairaalasta, n\xc3\xa4kee Max-nimisen pojan ja menee t\xc3\xb6ihin lastenhoitokotiin. Mutta orpokodissa on jokin pahasti vialla\xe2\x80\xa6\n_START_SECTION_\nPuuttuvat palat\n_START_PARAGRAPH_\nParksidessa tapahtuu kummia: laulaja ei osaa laulaa, juoksija heng\xc3\xa4styy parin metrin j\xc3\xa4lkeen ja kitaran soittaja ei osaa soittaa kitaraa. Uutisreportterit syytt\xc3\xa4v\xc3\xa4t pahamaineista Chris Skinneri\xc3\xa4 ja temppuilijoita. Amy ei yht\xc3\xa4\xc3\xa4n ep\xc3\xa4ilisi temppuilijoiden kykyj\xc3\xa4, mutta suurin arvoitus on kuinka vain laulu\xc3\xa4\xc3\xa4ni katoaa? Ei puhe. Amy tutustuu Chrisiin eik\xc3\xa4 t\xc3\xa4m\xc3\xa4 vaikuta roistolta, vaan on mukava. Juoni tihenee ja kykyjen viej\xc3\xa4 onkin yll\xc3\xa4tt\xc3\xa4v\xc3\xa4.\n_START_SECTION_\nParatiisisaari\n_START_PARAGRAPH_\nAmy saa Chrisilt\xc3\xa4 viestin jossa h\xc3\xa4net pyydet\xc3\xa4\xc3\xa4n ihanalle ev\xc3\xa4sretkelle jollekin salaper\xc3\xa4iselle saarelle. Kuulostaa ihanalta ja Amy p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4. Kun Amy nousee laivaan h\xc3\xa4n huomaa olevansa yksin ja v\xc3\xa4synyt. Viiden tunnin unien j\xc3\xa4lkeen laiva on ajautunut rannalle. Amy saa huomata, ettei olekaan yksin, kaikki muut kloonityt\xc3\xb6t ja -pojat ovat siell\xc3\xa4! Paitsi kolmas maalaistytt\xc3\xb6, joka kuoli kohtaamisessa sairaalassa. H\xc3\xa4nen tilallansa onkin Aly, ainoa Amy jolla ei ole voimia. Heid\xc3\xa4n pit\xc3\xa4\xc3\xa4 selviyty\xc3\xa4 vaarallisista kokeista. Mik\xc3\xa4 on saarella olon oikea tarkoitus?\n_START_SECTION_\nN\xc3\xa4kij\xc3\xa4\n_START_PARAGRAPH_\nAmy on yst\xc3\xa4v\xc3\xa4ns\xc3\xa4 rantajuhlissa ,jossa h\xc3\xa4neen osui salama. Kykyjens\xc3\xa4 takia Amylle ei k\xc3\xa4ynyt kuinkaan. Amy saa huomata ,ett\xc3\xa4 h\xc3\xa4n n\xc3\xa4kee tulevaisuuteen ja pystyy lukemaan ajatuksia.  Aluksi ennustajaeukkona oli mukavaa ,mutta Amy kykenee siten murskaamaan unelmia. Amy kertoi pistokokeiden tulosta ,mutta kertomattakin tulokset ovat loistavia. Miksi h\xc3\xa4n saa p\xc3\xa4\xc3\xa4ns\xc3\xa4rky\xc3\xa4 uusista donitseista?\n_START_SECTION_\nIs\xc3\xa4lt\xc3\xa4 pojalle\n_START_PARAGRAPH_\nAmyn uuden poikayst\xc3\xa4v\xc3\xa4n Chrisin kauan sitten kadonnut is\xc3\xa4 tulee tapaamaan Chrisi\xc3\xa4. Amy ei luota Chrisin is\xc3\xa4\xc3\xa4n ja yritt\xc3\xa4\xc3\xa4 k\xc3\xa4\xc3\xa4nnytt\xc3\xa4\xc3\xa4 Chrisin is\xc3\xa4\xc3\xa4ns\xc3\xa4 vastaan. Amy ihmettelee miksi Chrisin is\xc3\xa4 pyyt\xc3\xa4\xc3\xa4 poikaansa pit\xc3\xa4m\xc3\xa4\xc3\xa4n hyv\xc3\xa4\xc3\xa4 huolta terveydest\xc3\xa4\xc3\xa4n ,vaikka itse k\xc3\xa4ytti huumeita. Amyn \xc3\xa4idin Nancyn ty\xc3\xb6pari tulee ja Nancylle se ei ole hyv\xc3\xa4 uutinen. Grace oli veljeillyt j\xc3\xa4rjest\xc3\xb6n kanssa. My\xc3\xb6s muiden lasten kauan sitten kadonneet vanhemmat tulevat katsomaan lapsiaan ja Amyn on saatava tiet\xc3\xa4\xc3\xa4, miksi? Vastaus onkin yll\xc3\xa4tt\xc3\xa4v\xc3\xa4.\n_START_SECTION_\nVirtuaali-Amy\n_START_PARAGRAPH_\nAmyll\xc3\xa4 meinaa menn\xc3\xa4 hermot uuteen peliin nimelt\xc3\xa4 Darklands. Amyn klooniveli Andy tulee tapaamaan tytt\xc3\xb6\xc3\xa4 ja kertoo, ett\xc3\xa4 h\xc3\xa4nen \xe2\x80\x9dis\xc3\xa4ns\xc3\xa4\xe2\x80\x9d on t\xc3\xb6iss\xc3\xa4 j\xc3\xa4rjest\xc3\xb6ss\xc3\xa4. Andylla on my\xc3\xb6s muita uutisia:, kun he olivat paratiisisaarella, heid\xc3\xa4n p\xc3\xa4\xc3\xa4h\xc3\xa4ns\xc3\xa4 oli asennettu elektrodeja. Amy ihmettelee, minne Andy on kadonnut. Amy k\xc3\xa4y Chrisin luona. Siit\xc3\xa4 Amylle tulee loistava pakopaikka, jonne menn\xc3\xa4 ja jossa he ovat turvassa j\xc3\xa4rjest\xc3\xb6lt\xc3\xa4; Darklands. Miten kloonitytt\xc3\xb6 p\xc3\xa4rj\xc3\xa4\xc3\xa4 virtuaalitodellisuuden vaaroissa?\n_START_SECTION_\nKaikki Andysta\n_START_PARAGRAPH_\nAmyn klooni-veli, Andy sek\xc3\xa4 Chris, Amyn yst\xc3\xa4v\xc3\xa4 menev\xc3\xa4t Washingtoniin selvitt\xc3\xa4m\xc3\xa4\xc3\xa4n tietoja projekti Kuunsirpist\xc3\xa4 ja j\xc3\xa4rjest\xc3\xb6st\xc3\xa4. Jokin meni pieleen, kun he meniv\xc3\xa4t j\xc3\xa4rjest\xc3\xb6n p\xc3\xa4\xc3\xa4majaan ja Chris vangittiin. Andy saa tiet\xc3\xa4\xc3\xa4, ett\xc3\xa4 h\xc3\xa4nen Brad-enonsa kuuluu j\xc3\xa4rjest\xc3\xb6\xc3\xb6n. Kirjassa kerrotaan my\xc3\xb6s Eve Carringtonin menneisyydest\xc3\xa4. Mik\xc3\xa4 yhteys Evell\xc3\xa4 on Amyyn ja miss\xc3\xa4 Eve oleilee nyt?\n_START_SECTION_\nKloonisota\n_START_PARAGRAPH_\nAmy saa viestin Amy numero viidennelt\xc3\xa4, jossa h\xc3\xa4nt\xc3\xa4 pyydet\xc3\xa4\xc3\xa4n menem\xc3\xa4\xc3\xa4n ostarille aurinkolasit p\xc3\xa4\xc3\xa4ss\xc3\xa4\xc3\xa4n. Ostarilla Amy tapaa muut Amyt, ja jopa Alyn ja Andyt. Heid\xc3\xa4n suunnitelmanaan on menn\xc3\xa4 takaisin paratiisisaarelle pelastamaan muut Amyt ja Andyt. Miksi Amy New Yorkista k\xc3\xa4ytt\xc3\xa4ytyy kummallisesti? Kirjassa selvi\xc3\xa4\xc3\xa4 my\xc3\xb6s kuka on Andyjen \xe2\x80\x9dis\xc3\xa4\xe2\x80\x9d ja kuka on Amyjen \xe2\x80\x9d\xc3\xa4iti\xe2\x80\x9d.\n_START_SECTION_\nAmyn kohtalo\n_START_PARAGRAPH_\nReplica-sarjan p\xc3\xa4\xc3\xa4t\xc3\xb6sosa. Pahantahtoinen j\xc3\xa4rjest\xc3\xb6 on ajanut Amya takaa 23:n kirjan verran. Amy on jo aikuisuuden kynnyksell\xc3\xa4 ja muiden kloonien lailla menett\xc3\xa4m\xc3\xa4ss\xc3\xa4 ihmeelliset kykyns\xc3\xa4. H\xc3\xa4n huomaa sen, kun h\xc3\xa4nen lapaluussaan ollut kuunsirppimerkki alkaa haalistua. H\xc3\xa4n saa kokeesta kahdeksikon, joka olisi muuten hyv\xc3\xa4, mutta Amylle sellainen ei ollut normaalia. Lopulta h\xc3\xa4n k\xc3\xa4y ihmelapsi Adrianin luona, joka osoittautuu j\xc3\xa4rjest\xc3\xb6n apuriksi. Lopulta h\xc3\xa4nen geenins\xc3\xa4 erikoistuvat ja Amysta tulee supersankari, joka kykenee lent\xc3\xa4m\xc3\xa4\xc3\xa4n. H\xc3\xa4n pelastaa mm. uponneen laivan matkustajat. Adrian joutuu koulukotiin ja Andy saa tytt\xc3\xb6yst\xc3\xa4v\xc3\xa4n, nimelt\xc3\xa4\xc3\xa4n Alice, jonka h\xc3\xa4n tapasi fysiikan luennolla.'